**DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

1. Patvirtinti Rokiškio kultūros centro teikiamų mokamų paslaugų sąrašą ir įkainius (pridedama).

2. Pripažinti netekusiu galios Rokiškio rajono savivaldybės tarybos 2018 m. sausio 23 d. sprendimą Nr. TS-24 ,,Dėl Rokiškio kultūros centro teikiamų mokamų paslaugų ir įkainių patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Irena Matelienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO KULTŪROS CENTRO TEIKIAMŲ MOKAMŲ PASLAUGŲ SĄRAŠO IR ĮKAINIŲ PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti Rokiškio kultūros centro teikiamų paslaugų sąrašą ir įkainius, o iki tol galiojusį Rokiškio rajono savivaldybės tarybos 2018 m. sausio 23 d. sprendimą Nr. TS -24 ,,Dėl Rokiškio kultūros centro teikiamų paslaugų įkainių patvirtinimo“ pripažinti netekusiu galios.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos kultūros centrų įstatymas.

**Sprendimo projekto esmė.** Dabartiniai paslaugų įkainiai galioja beveik dvejus metus, todėl vykdoma aktualių įkainių peržiūra:

1. Įstaiga atsisako nepaklausių paslaugų ir išbraukia jas iš teikiamų mokamų paslaugų sąrašo: reklaminių afišų platinimo, kostiumų ir scenografijos elementų nuomos.

2. Tikslinamos įkainių formuluotės ir įkainiai, nuolaidų dydžiai ir teikimo sąlygos.

3. Į paslaugų sąrašą įtraukiamas naudojimasis modernia elektronine, centralizuota ir veikianti realiu laiku bilietų platinimo sistema „Ticket Market“, kuri leis vartotojui patogiau pirkti internetinėje erdvėje.

4. Įvedama nauja nuolaidos rūšis POLA kortelės turėtojams.

5. Vadovaujantis Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 iš paslaugų sąrašo išbraukiami įkainiai, susiję su ilgalaikio ir trumpalaikio turto nuoma.

 **Galimos pasekmės, priėmus siūlomą tarybos sprendimo projektą:**

 **teigiamos** – aiškus teikiamų paslaugų sąrašas ir įkainiai;

**neigiamos** – nėra.

**Kokia sprendimo nauda Rokiškio rajono gyventojams.**

Šis sprendimas naudingas įvairioms gyventojų grupėms: socialiai pažeidžiamiems, neįgaliesiems, pensininkams, saviveiklininkams, vaikams.

**Finansavimo šaltiniai ir lėšų poreikis**. Papildomų lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Atliktas antikorupcinis vertinimas, parengta antikorupcinio vertinimo pažyma.

Švietimo, kultūros ir sporto skyriaus Irena Matelienė

vyriausioji specialistė